**សេចក្តីប្រកាស៖ថ្ងៃទី០៧ ខែតុលា ឆ្នាំ២០១៦**

សេចក្តីប្រកាសស្វែងរកការចូលរួមផ្សព្វផ្សាយ
ការអនុវត្តការបន្សុំានឹងការប្រែប្រួលអាកាសធាតុនៅសហគមន៍ និង
ការកាត់បន្ថយហានិភ័យគ្រោះមហន្តរាយនៅកម្ពុជា

**ប្រធានបទ៖**

**១. ការអនុវត្តជាលក្ខណៈប្រពៃណី/ជនជាតិដើមភាគតិចដើម្បីបន្សុំានឹងការប្រែប្រួលអាកាសធាតុ និងកាត់បន្ថយហានិភ័យគ្រោះមហន្តរាយ
២. ការអនុវត្តដែលផ្សព្វផ្សាយពីភាពធន់នឹងអាកាសធាតុ និងលើកកម្ពស់ស្ត្រី កុមារ និងយុវវ័យ**

ដោយមើលឃើញពីតម្រូវការដើម្បីបង្កើន និងផ្សព្វផ្សាយចំណេះដឹងស្តីពីវិធីសាស្ត្របន្សុំានឹងការប្រែប្រួលអាកាសធាតុដែលសមស្របសម្រាប់បរិបទប្រទេសកម្ពុជា នាយកដ្ឋានប្រែប្រួលអាកាសធាតុនៃអគ្គលេខាធិការដ្ឋានក្រុមប្រឹក្សាជាតិអភិវឌ្ឍន៍ដោយចីរភាព កំពុងប្រកាសស្វែងរកការចូលរួមផ្សព្វផ្សាយជាករណីសិក្សាដែលមានចំនួនប្រហែល២ទំព័រស្តីពីការអនុវត្តការបន្សុំានឹងការប្រែប្រួលអាកាសធាតុ និងការកាត់បន្ថយហានិភ័យគ្រោះមហន្តរាយក្រោមប្រធានបទ៖

១.ការអនុវត្តជាលក្ខណៈប្រពៃណី/ជនជាតិដើមភាគតិចដើម្បីបន្សុំានឹងការប្រែប្រួលអាកាសធាតុនិងកាត់បន្ថយហានិភ័យ
គ្រោះមហន្តរាយ
២. ការអនុវត្តដែលផ្សព្វផ្សាយពីភាពធន់នឹងអាកាសធាតុ និងលើកកម្ពស់ស្ត្រី កុមារ និងយុវវ័យ

ករណីសិក្សាដែលបានចងក្រងល្អៗប្រហែលចំនួន១៥ នឹងត្រូវបានផ្សព្វផ្សាយនៅក្នុង”សន្និសីទជាតិស្តីពីការអនុវត្តការឆ្លើយតបនឹងការប្រែប្រួលអាកាសធាតុនៅកម្ពុជា” ដែលនឹងប្រព្រឹត្តទៅនៅថ្ងៃទី២៩ និង៣០ ខែវិច្ឆិកា ឆ្នាំ២០១៦ខាងមុខេនះ។ ករណីសិក្សាទាំងនេះនឹងត្រូវបានចងក្រងបោះពុម្ពជាឯកសារដើម្បីផ្សព្វផ្សាយនៅថ្នាក់ជាតិ-ក្រោមជាតិ និងសហគមន៍ ព្រមទាំងនៅថ្នាក់អន្តរជាតិផងដែរ។ ករណីសិក្សាល្អៗ នឹងត្រូវបានជ្រើសរើសដោយគណៈកម្មការ ដើម្បីរៀបចំជាផ្ទាំងផូស្ទ័រធំៗដាក់តំាងបង្ហាញនៅក្នុងសន្និសីទ។ អ្នកសរសេរករណីសិក្សាទាំងនេះនឹងត្រូវបានអញ្ជើញចូលរួមក្នុងសន្និសីទនេះ។

សេចក្តីប្រកាសស្វែងរកការចូលរួមផ្សព្វផ្សាយនេះ គឺបើកចំហដល់ក្រសួង​ស្ថានប័ន​រាជរដ្ឋាភិបាល អង្គការមិនមែនរដ្ឋាភិបាល អង្គការសង្គមស៊ីវិល អ្នកសិក្សាស្រាវជ្រាវនៅសាកលវិទ្យាល័យ សិស្ស-និស្សិត សហគមន៍ និងវិស័យឯកជននានានៅកម្ពុជា។ អ្នកអាចចូលរួមផ្ញើជាលក្ខណៈបុគ្គល ឬជាតំណាងអង្គការ ស្ថាប័ន។ ប្រសិនបើជាតំណាងអង្គការ ចាំបាច់ត្រូវចាត់តាំងបុគ្គលម្នាក់ជាតំណាង។ ការចូលរួមផ្ញើករណីសិក្សាអាចជាភាសាខ្មែរ ឬភាសាអង់គ្លេស។

**ករណីសិក្សាការអនុវត្តការបន្សុំាគួរត្រូវបានផ្ញើដោយផ្តោតលើយ៉ាងហោចណាស់មួយប្រធានបទដូចខាងក្រោម៖**

*១. ការអនុវត្តជាលក្ខណៈប្រពៃណី/ជនជាតិដើមភាគតិចដើម្បីបន្សុំានឹងការប្រែប្រួលអាកាសធាតុ និងកាត់បន្ថយហានិភ័យគ្រោះមហន្តរាយ*

* ករណីសិក្សាអាចជារចនាសម្ព័ន្ធ បច្ចេកទេស ឬការអនុវត្តរបស់ប្រជាជនក្នុងសហគមន៍ដើម្បីរៀបចំឬគ្រប់គ្រងហេដ្ឋារចនាសម្ព័ន្ធ ធនធានធម្មជាតិ ជីវភាពរស់នៅ ឬការពារគ្រោះមហន្តរាយធំៗ (ទឹកជំនន់ គ្រោះរាំងស្ងួត ខ្យល់ព្យុះ)
* អាចជាវិធានការដែលប្រជាជនក្នុងសហគមន៍បានចាប់ផ្តើមបង្កើតដោយខ្លួនឯងដើម្បីឆ្លើយតបការកើនឡើងកម្តៅ ឬការប្រែប្រួលរបបទឹកភ្លៀង
* ប្រធានបទអាចគ្របដណ្តប់លើវិស័យដូចជា៖ កសិកម្ម ធនធានទឹក ហេដ្ឋារចនាសម្ព័ន្ធអភិវឌ្ឍក្រុង និងការដឹកជញ្ជូន សុខភាព ជាដើម

*២. ការអនុវត្តដែលផ្សព្វផ្សាយពីភាពធន់នឹងអាកាសធាតុ និងលើកកម្ពស់ស្ត្រី កុមារ និងយុវវ័យ*

* ករណីសិក្សាការអនុវត្តការបន្សុំានឹងការប្រែប្រួលអាកាសធាតុក្នុងសហគមន៍ដែលជាពិសេសជួយបង្កើនជីវភាពរស់នៅរបស់ស្ត្រី កុមារ យុវជន ឬកាត់បន្ថយភាពងាយរងគ្រោះនឹងការប្រែប្រួលអាកាសធាតុ
* គួរតែជាឧទាហរណ៍ដែលត្រូវបានអនុវត្ត ឬបង្កើតឡើងបន្ថែមទៀតដើម្បីបង្កើនភាពធន់នឹងអាកាសធាតុ និងកាត់បន្ថយហានិភ័យគ្រោះមហន្តរាយដល់ស្ត្រី កុមារ និងយុវវ័យ

**ការណែនាំពីរបៀបផ្ញើករណីសិក្សា៖**

* ទម្រង់សម្រាប់ការផ្ញើត្រូវបានភ្ជាប់ជាមួយសេចក្តីប្រកាសនេះ (ក្នុងឧបសម្ព័ន្ធ) ឬក៏អាចទាញយកពីគេហទំព័រ [www.spcrcambodia.org](http://www.spcrcambodia.org) ឬ [www.camclimate.org.kh](http://www.camclimate.org.kh)
* ករណីសិក្សាត្រូវតែមានទម្រង់ដូចទម្រង់គំរូដែលបានផ្តល់ជូន។ សូមបំពេញគ្រប់ផ្នែកនីមួយៗរបស់ទម្រង់ និងពិនិត្យមើលមាតិកាផ្នែកនីមួយៗដើម្បីឆ្លើយតបសំនួរដែលបានផ្តល់ជូននៅក្នុងទម្រង់ដោយមិនត្រូវលើសពីចំនួន២ទំព័រ។
* អាចផ្ញើករណីសិក្សាលើសពីមួយក៏បាន ប៉ុន្តែករណីសិក្សាគួរត្រូវបានផ្ញើដាច់ដោយឡែកពីគ្នា។ បេក្ខជនប្រហែលត្រូវធ្វើការជាមួយអ្នកដទៃដើម្បីចងក្រងការអនុវត្តការបន្សុំា និងបំពេញទម្រង់នេះ។
* ឧទាហរណ៍ករណីសិក្សាការអនុវត្តការបន្សុំារបស់សហគមន៍ត្រូវភ្ជាប់ជូនជាមួយគំរូទម្រង់ក្នុងឧបសម្ព័ន្ធ។
* សូមផ្ញើករណីសិក្សាជាភាសាខ្មែរ ឬអង់គ្លេសឱ្យបានមុនម៉ោង៥៖០០ល្ងាចនាថ្ងៃទី២ ខែវិច្ឆិកា ឆ្នាំ២០១៦។
សូមផ្ញើមកអាសយដ្ឋានអ៊ីម៉ែល adaptation\_call@camclimate.org.kh ដោយសរសេរចំណងជើងអ៊ីម៉ែល “ការអនុវត្តការបន្សុំា”

**ដំណើរការនៃការជ្រើសរើស៖**

* គណៈកម្មការនឹងពិនិត្យមើលករណីសិក្សាដែលបានផ្ញើមក
* គណៈកម្មការនឹងត្រូវបានចងក្រងបង្កើតឡើងដោយមន្ត្រីមកពីនាយកដ្ឋានប្រែប្រួលអាកាសធាតុ ក្រុមការងារបច្ចេកទេសនៃកម្មវិធីយុទ្ធសាស្ត្រសម្រាប់ភាពធន់នឹងអាកាសធាតុ កម្មវិធីសម្ព័ន្ធភាពប្រែប្រួលអាកាសធាតុកម្ពុជា និងអង្គការផ្លែន អន្តរជាតិ។ គណៈកម្មការ នឹងជ្រើសរើសករណីសិក្សាល្អពីការបន្សុំាដើម្បីដាក់តាំងបង្ហាញនៅក្នុងសន្និសីទស្តីពីការអនុវត្តការឆ្លើយតបនឹងការប្រែប្រួលអាកាសធាតុនៅកម្ពុជានាខែវិច្ឆិកាឆ្នាំ២០១៦ខាងមុខនេះ។
* បេក្ខជនដែលបានផ្ញើករណីសិក្សា ហើយត្រូវបានជ្រើសរើសសម្រាប់ការដាក់តាំងបង្ហាញ នឹងត្រូវបានអញ្ជើញចូលរួមសន្និសីទថ្នាក់ជាតិ និងធ្វើបទបង្ហាញពីការអនុវត្តការបន្សុំា ព្រមទាំងទទួលបានលិខិតសរសើរ។
* ករណីសិក្សាដែលត្រូវបានជ្រើសរើស នឹងត្រូវបានរៀបចំជាផ្ទាំងផូស្ទ័រដាក់តាំងបង្ហាញនៅក្នុងសន្និសីទ
* ករណីសិក្សាទាំងអស់ដែលត្រូវបានជ្រើសរើសសម្រាប់ការដាក់តាំងបង្ហាញនឹងត្រូវបានចងក្រងបង្កើតជាករណីសិក្សាដែលមានចំនួន២ទៅ៣ទំព័រ ដោយបោះពុម្ពជាសៀវភៅ (មានបញ្ជាក់ឈ្មោះអ្នកនិពន្ធ/ប្រភព)។

សម្រាប់ព័ត៌មានបន្ថែម សូមទាក់ទងតាមរយៈទូរស័ព្ទ 012 617 092 និង 077 535 392
ឬអ៊ីម៉ែល adbspcrta8179@gmail.com ។

ឧបសម្ព័ន្ធ៖ ទម្រង់សម្រាប់ការផ្ញើករណីសិក្សាការអនុវត្តការបន្សុំា

**(យ៉ាងច្រើនមានចំនួន២ទំព័រសម្រាប់មួយករណីសិក្សា)**

# **ចំណងជើង៖** សូមផ្តល់ចំណងជើងនៃការអនុវត្តការបន្សុំា

# **ប្រធានបទ៖** សូមជ្រើសរើសប្រធានបទយ៉ាងហោចចំនួនមួយដូចខាងក្រោម៖

១.ការអនុវត្តជាលក្ខណៈប្រពៃណី/ជនជាតិដើមភាគតិចដើម្បីបន្សុំានឹងការប្រែប្រួលអាកាសធាតុនិងកាត់បន្ថយហានិភ័យ
គ្រោះមហន្តរាយ
២. ការអនុវត្តដែលផ្សព្វផ្សាយពីភាពធន់នឹងអាកាសធាតុ និងលើកកម្ពស់ស្ត្រី កុមារ និងយុវវ័យ

# **ពាក្យគន្លឹះ៖** សូមផ្តល់ពាក្យគន្លឹះចំនួន ៥​ ​ក្នុងករណីសិក្សារបស់អ្នក

# **អាសយដ្ឋានទំនាក់ទំនងរបស់បេក្ខជន**

ឈ្មោះ៖................................ ភេទ៖............ ទូរសព័្ទ៖..................................... អ៊ីម៉ែល៖..............................................

(បេក្ខជនប្រហែលត្រូវធ្វើការជាមួយអ្នកផ្សេងៗទៀតដើម្បីសរសេរករណីសិក្សា)

# **១. ការពិពណ៌នាពីការអនុវត្ត**

* ការពិពណ៌នាពីការអនុវត្ត
* តើការអនុវត្តដើម្បីឈានទៅសម្រេចជោគជ័យអ្វី?
* តើការអនុវត្តស្ថិតនៅក្នុងស្ថានភាពបែបណា?

# **២. ទីកន្លែង**

* ទីកន្លែងជាក់លាក់ដែលបានអនុវត្តករណីសិក្សាការបន្សុំា
* ការពិពណ៌នាបរិបទ និងផ្តល់រូបថត ឬផែនទីជាឯកសារភ្ជាប់ប្រសិនបើមាន

# **៣. ភាគីពាក់ព័ន្ធ**

* សហគមន៍ពាក់ព័ន្ធ--តើនរណាជាអ្នកអនុវត្តការបន្សុំា?
* តើត្រូវបានអនុវត្តតាំងពីពេលណា?
* តាមការយល់ឃើញរបស់អ្នក តើគួរផ្សព្វផ្សាយពង្រីកបន្ថែមការអនុវត្តនេះនៅកម្ពុជាដោយរបៀបណា?
* តើស្ត្រី និងបុរសមានតួនាទីអ្វីខ្លះក្នុងការអនុវត្ត/ប្រើប្រាស់ ការអភិរក្ស និងការសម្រេចជោគជ័យនូវការអនុវត្តនេះ?
* ប្រសិនបើការអនុវត្តបង្ហាញពីភាពជាដៃគូក្នុងសហគមន៍ តើដៃគូនីមួយៗមានតួនាទីអ្វីខ្លះ (ឧទាហរណ៍៖ សហគមន៍
អង្គការមិនមែនរដ្ឋាភិបាល សាកលវិទ្យាល័យ វិស័យឯកជន អាជ្ញាធរស្រុក) តើការសហការធ្វើការរួមគ្នាបង្កើតឱ្យមាន
ការផ្លាស់ប្តូរដែរឬទេ? ប្រសិនបើមាន តើដោយរបៀបណា?

# **៤. កត្តាគំរាមកំហែង និងផលប៉ះពាល់**

* តើមានការផ្លាស់ប្តូរអ្វីខ្លះត្រូវបានកត់សម្គាល់ដោយអ្នកអនុវត្តនៅក្នុងលក្ខខណ្ឌការប្រែប្រួលសីតុណ្ហភាព ទឹកភ្លៀង ខ្យល់ព្យុះ រាំងស្ងួតជាដើម
* តើការប្រែប្រួលអាកាសធាតុទាំងនេះប៉ះពាល់ដល់ការអនុវត្តដែរឬទេ? ប្រសិនបើប៉ះពាល់ តើដោយរបៀបណា?

**៥. វិធានការបន្សុំា**

* តើការអនុវត្តបានជួយសហគមន៍បន្សុំានឹងការប្រែប្រួលអាកាសធាតុដោយរបៀបណា?
* ក្នុងករណីអ្នកកំពុងពិពណ៌នាការអនុវត្តជាលក្ខណៈប្រពៃណី/ជនជាតិដើមភាគតិច៖ តើវិធានការអ្វីត្រូវបានអនុវត្តដើម្បី
បន្សុំានឹងការប្រែប្រួលអាកាសធាតុ?

**៦. ផលប្រយោជន៍**

* តើមានផលប្រយោជន៍អ្វីខ្លះដែលទាញចេញពីការអនុវត្តនេះ (រួមបញ្ចូលផលប្រយោជន៍ជាក់លាក់ដល់ស្ត្រី កុមារ និង
យុវជន ប្រសិនបើមាន)?
* តើមានវិធានការអ្វីខ្លះដែលត្រូវការដើម្បីបង្កើនផលប្រយោជន៍ទាំងនេះ។

**៧. បំរាម**

* តើមានភាពប្រឈមអ្វីខ្លះសម្រាប់ការអនុវត្តការបន្សុំា?

**៨. បរិមាណនៃការចំណាយថវិកា៖** សូមបង្ហាញកម្រិតនៃការចំណាយថវិកាដើម្បីអនុវត្ត

* តិចជាង ១០០ ដុល្លារសហរដ្ឋអាមេរិក ចាប់ពី១០១ ដល់១.០០០ ដុល្លារសហរដ្ឋអាមេរិក
* ចាប់ពី១០០១ ដល់១០.០០០ ដុល្លារសហរដ្ឋអាមេរិក ច្រើនជាង ១០.០០០ ដុល្លារសហរដ្ឋអាមេរិក

**៩. គំនិតសម្រាប់ការពង្រីកបន្ថែម**

* តើការអនុវត្តនេះអាចពង្រីកបន្ថែមដោយរបៀបណា? សូមពិចារណាពេលណាគួរអាចអនុវត្តបាន។
* តើការអនុវត្តនេះអាចធ្វើឱ្យប្រសើរឡើងដោយរបៀបណា ទន្ទឹមនឹងយើងរក្សាជាលក្ខណៈប្រពៃណី?
* តើតួនាទីភាពជាដៃគូក្នុងសហគមន៍គួរធ្វើអ្វីខ្លះដើម្បីពង្រីកបន្ថែម?
* តើគួរធ្វើដូចម្តេចឱ្យគេចាប់អារម្មណ៍ចំពោះការអនុវត្តនេះ ហើយអ្នកណាខ្លះអាចយកទៅអនុវត្តបាន?

**១០. ប្រភព**

* សូមផ្តល់ប្រភពសម្រាប់ព័ត៌មានបន្ថែមលើការអនុវត្តនេះ

**ករណីសិក្សាគំរូ**

# **ចំណងជើង៖** ការបន្សុំាការចិញ្ចឹមគ្រំចំពុះទាពណ៌បៃតង ជាលក្ខណៈប្រពៃណីនៅសហគមន៍តំបន់ឆ្នេរសមុទ្រក្នុងខេត្តកោះកុង

# **ប្រធានបទ៖** ១. ការបន្សុំានឹងការប្រែប្រួលអាកាសធាតុជាលក្ខណៈប្រពៃណី/ជនជាតិដើមភាគតិច ឬកាត់បន្ថយហានិភ័យគ្រោះមហន្តរាយ**ពាក្យគន្លឹះ៖** វារីវប្បកម្មសមុទ្រ ដើមកោងកាង ការចិញ្ចឹមគ្រំចំពុះទាពណ៌បៃតង ការកើនឡើងសីតុណ្ហភាព និងកម្ពស់ទឹកសមុទ្រ

# **អាសយដ្ឋានទំនាក់ទំនងរបស់បេក្ខជន៖**

ឈ្មោះ៖................................ ភេទ៖............ ទូរសព័្ទ៖..................................... អ៊ីម៉ែល៖..............................................

# **១. ការពិពណ៌នាពីការអនុវត្ត**

សកម្មភាពវារីវប្បកម្មសម្រាប់កសិដ្ឋានចិញ្ចឹមគ្រំចំពុះទាពណ៌បៃតង (Perna viridis) នៅខេត្តកោះកុងបានប្រែក្លាយជាជម្រើសសម្រាប់ការរកចំណូលដែលមាននិរន្តរភាពរបស់ប្រជាជនរស់នៅទីនោះបន្ទាប់ពីស្រែបង្គាមិនដំណើរការ។ សហគមន៍រស់នៅឃុំពាមក្រសោប នាំគ្នាចិញ្ចឹមគ្រំចំពុះទាពណ៌បៃតង និងលក់ទៅឱ្យឈ្មួញជនជាតិថៃ។ ប្រជាជនចំនួនប្រហែល៨០%ក្នុងឃុំនេះ នាំគ្នាចិញ្ចឹមគ្រំចំពុះទាពណ៌បៃតងក្នុងតំបន់ព្រៃកោងកាងដែលព័ទ្ធជុំវិញដោយដៃសមុទ្រដែលមានសក្តានុពលខ្ពស់សម្រាប់
ការចិញ្ចឹម។ ស្ទើរតែ៨០%នៃប្រាក់ចំណូលប្រចាំឆ្នាំរបស់គ្រួសារនីមួយៗ គឺបានមកពីកសិដ្ឋានចិញ្ចឹមគ្រំចំពុះទាពណ៌បៃតង។

គ្រួសារនីមួយៗប្រើប្រាស់ទំហំផ្ទៃដៃសមុទ្រពី០,៥ទៅ១ហិកតានៅក្នុងតំបន់ព្រៃកោងកាង។​ ដើម្បីចិញ្ចឹមគ្រំចំពុះទាពណ៌បៃតង អ្នកនេសាទត្រូវទិញកូនឈើតូចៗ (កម្ពស់ប្រហែល៣ទៅ៥ម៉ែត្រ) និងបោះវាក្នុងសមុទ្រដែលពួកគាត់មានកម្មសិទ្ធគ្រប់គ្រងដែលមានជម្រៅជ្រៅជាង១០ម៉ែត្រ។ អ្នកនេសាទបោះបង្គោលពាសពេញផ្ទៃទឹកសមុទ្រដែលមានចន្លោះប្រហែល៥ម៉ែត្រពីគ្នា។ វាត្រូវការចំណាយរយៈពេល១២ខែដើម្បីចិញ្ចឹមគ្រំចំពុះទាពណ៌បៃតង ដើម្បីអាចប្រមូលទិន្នផលពី១០ទៅ១៥តោន/ហិកតា។​ ការប្រមូលផលគឺធ្វើឡើងបន្ទាប់ពីចូលឆ្នាំខ្មែររួច។ ឈ្មួញកណ្តាលប្រមូលទិញគ្រំចំពុះទាពណ៌បៃតងពីភូមិពាមក្រសោប និងលក់ទៅឱ្យទីផ្សារក្នុងប្រទេសថៃ។ ទីផ្សារគ្រំចំពុះទាពណ៌បៃតងនៅប្រទេសថៃនាពេលបច្ចុប្បន្នគឺមានស្ថេរភាព។ តម្លៃសម្រាប់គ្រំចំពុះទាពណ៌បៃតងគឺ២.០០០រៀល (ប្រហែល០,៥ដុល្លារសហរដ្ឋអាមេរិក)ក្នុង១គីឡូក្រាម។

# **២. ទីកន្លែង**

ពាមក្រសោបគឺជាឃុំជាប់ឆ្នេរសមុទ្រក្នុងខេត្តកោះកុង ដែលមានភូមិចំនួន៣

# **៣. ភាគីពាក់ព័ន្ធ**

# នៅក្នុងឆ្នាំ២០១៦ មានចំនួន៣៣០គ្រួសាររស់នៅក្នុងឃុំពាមក្រសោប។ ប្រជាជនភាគច្រើន (៧០%-៨០%)ជាអ្នកនេសាទ។ ការនេសាទជាប្រភពចំណូលដ៏សំខាន់ និងផ្គត់ផ្គង់ជាចំណីអាហារសម្រាប់គ្រួសារផងដែរ។ លើសពីនេះ ពួកគេក៏បានស្វែងរកប្រាក់ចំណូលបន្ថែមដោយធ្វើស្រែចំការ ចិញ្ចឹមសត្វ ប្រកបរបររកស៊ី និងកម្មករជាដើម។

# **៤. កត្តាគំរាមកំហែង និងផលប៉ះពាល់**

ការប្រែប្រួលអាកាសធាតុពិតជាបានប៉ះពាល់ដល់ការនេសាទ និងការធ្វើស្រែចំការ។ អ្នកនេសាទបានសង្កេតឃើញថាមានភ្លៀងធ្លាក់ច្រើន និងញឹកញាប់ទៀតផង ព្រមទាំងមានព្យុះធំៗដែលជាហេតុបញ្ឈប់ពួកគេមិនអាចឱ្យទៅនេសាទនៅទីឆ្ងាយៗបាន​ ហើយពួកគេត្រូវកាត់បន្ថយការចេញទៅនេសាទដោយទៅនេសាទតែ២ទៅ៣ដងប៉ុណ្ណោះក្នុងមួយសប្តាហ៍។ នេះនាំឱ្យប៉ះពាល់ដល់ការរកប្រាក់ចំណូលនិងការរស់នៅប្រចាំថ្ងៃ។

ការកើនឡើងកម្ពស់ទឹកសមុទ្រធ្វើឱ្យមានការហូរចូលទឹកសមុទ្រមកក្នុងតំបន់ដីគោកដែលនាំឱ្យខូចខាតផលដំណាំ និង
កសិកម្មរបស់ពួកគេ។ ហេតុនេះ សកម្មភាពធ្វើស្រែចំការដូចជាស្រូវ និងដំណាំផ្សេងៗទទួលបានទិន្នផលទាប ហើយការធ្វើស្រែ
ចំការមិនត្រូវបានចាត់ទុកជាការវិនិយោគល្អសម្រាប់អ្នកភូមិឡើយ។ នាពេលថ្មីៗនេះ អ្នកភូមិបានបន្សុំាជីវភាពរស់នៅរបស់ពួកគេដោយចិញ្ចឹមគ្រំចំពុះទាពណ៌បៃតងដែលជាជម្រើសផ្សេង ក្រៅពីការចេញទៅនេសាទ និងការធ្វើស្រែចំការ។

ទោះបីយ៉ាងណា ការចិញ្ចឹមគ្រំចំពុះទាពណ៌បៃតង ក៏ទទួលរងផលប៉ះពាល់ពីការប្រែប្រួលអាកាសធាតុផងដែរ។ កំឡុងពេលប៉ុន្មានឆ្នាំចុងក្រោយនេះ អ្នកនេសាទបានកត់សម្គាល់ថា ការប្រមូលផលពីការចិញ្ចឹមគ្រំចំពុះទាពណ៌បៃតង គឺមានចំនួនទាបជាងបើប្រៀបធៀបកាលពីឆ្នាំមុនៗ។ អ្នកចិញ្ចឹមគ្រំចំពុះទាពណ៌បៃតងបានឱ្យដឹងថា ពួកគាត់ដឹងពីបញ្ហាកើតឡើងកំឡុងរដូវវស្សាចាប់ពីខែមិថុនាដល់ខែសីហា ប៉ុន្តែកាលពីប៉ុន្មានឆ្នាំមុន គ្រំចំពុះទាពណ៌បៃតងចាប់ផ្តើមងាប់ក្នុងខែវិច្ឆិកានៅពេលគ្មានភ្លៀងធ្លាក់។ ពួកគាត់មិនដឹងពីមូលហេតុចំបងដែលបង្កឱ្យមានបញ្ហានេះឡើយ។

បើទោះបីមិនមានការពន្យល់ឱ្យជាក់លាក់ពីការធ្លាក់ចុះទិន្នផលនេះក៏ដោយ អ្នកនេសាទខ្លះបានឱ្យដឹងថាភ្លៀងមូសុងក្នុងប៉ុន្មានឆ្នាំចុងក្រោយនេះមានរយៈពេលយូរជាងធម្មតា និងមានសីតុណ្ហភាពក្តៅទៀតផង។

ដោយសារការប្រែប្រួលអាកាសធាតុ ចំនួនទឹកភ្លៀងបានកើនឡើងដែលនាំឱ្យមានកំណើនទឹកសាប និងកាត់បន្ថយជាតិប្រៃក្នុងទឹកសមុទ្រដែលធ្វើឱ្យគ្រំចំពុះទាពណ៌បៃតងងាប់ ហើយវាក៏ជាមូលហេតុដែលនាំឱ្យបាត់បង់ប្រាក់ចំណូល។ ថ្វីបើមានការប្រែប្រួលទាំងនេះក៏ដោយ ប្រជាជននៅក្នុងឃុំពាមក្រសោប នៅតែបន្តចិញ្ចឹម និងកំពុងស្វែងរកការបន្សុំាក្នុងបរិបទនៃការកើនឡើងចំនួនទឹកភ្លៀង និងការកើនឡើងសីតុណ្ហភាពដែលបណ្តាលឱ្យកាន់តែក្តៅឡើង។

**៥. វិធានការបន្សុំា**

ការចិញ្ចឹមគ្រំចំពុះទាពណ៌បៃតងជាការបន្សុំាជីវភាពរស់នៅដែលសម្របដោយប្រជាជនសម្រាប់ជាជម្រើសជំនួសការចេញទៅនេសាទ និងការធ្វើស្រែចំការដែលរងផលប៉ះពាល់ដោយសារខ្យល់ព្យុះ និងការហូរទឹកសមុទ្រចូល។

ជាការឆ្លើយតបនឹងការប្រែប្រួលអាកាសធាតុដែលបណ្តាលឱ្យប៉ះពាល់ដល់ការប្រមូលទិន្នផលគ្រំចំពុះទាពណ៌បៃតង
អ្នកនេសាទខ្លះបានបង្កើតវិធីច្នៃប្រឌិតដើម្បីដោះស្រាយការប្រែប្រួលអាកាសធាតុ និងសីតុណ្ហភាពតាមរដូវកាលនិងការធ្លាក់ភ្លៀង។ ឧទាហរណ៍ អ្នកនេសាទទទួលស្គាល់ថាការចិញ្ចឹមគ្រំចំពុះទាពណ៌បៃតងនៅក្នុងតំបន់ទឹកជ្រៅ អាចត្រូវបានការពារពីកម្តៅ
សីតុណ្ហភាពខ្ពស់ និងការហូរទឹកសាបចូល។ អ្នកចិញ្ចឹមខ្លះបានព្យាយាមរកទីកន្លែងដែលមានជម្រៅទឹកសមុទ្រពី១០ទៅ១៥ម៉ែត្រដើម្បីចិញ្ចឹមគ្រំចំពុះទាពណ៌បៃតងក្នុងការកាត់បន្ថយហានិភ័យបណ្តាលមកពីការប្រែប្រួលអាកាសធាតុនេះ។

**៦. ផលប្រយោជន៍**

វារីវប្បកម្មគ្រំចំពុះទាពណ៌បៃតង អនុញ្ញាតឱ្យអ្នកនេសាទរកប្រាក់ចំណូលបានបន្ថែម និងផ្តល់នូវជម្រើសក្រៅពីការចេញទៅនេសាទ និងការធ្វើស្រែចំការ។ ការអនុវត្តនេះ គឺផ្អែកទៅលើចំណេះដឹង និងការបន្សុំាដើម្បីកែប្រែក្នុងតំបន់នោះ។ ប្រាក់ចំណូលប្រចាំឆ្នាំដែលត្រូវបានប៉ាន់ស្មានពីការចិញ្ចឹមគ្រំចំពុះទាពណ៌បៃតងក្នុងមួយហិកតាមានចំនួនពី៦.០០០ទៅ៨.០០០ដុល្លារ
សហរដ្ឋអាមេរិក។ ការចិញ្ចឹមគឺតម្រូវឱ្យមានការគ្រប់គ្រងជាសកម្មរបស់អ្នកនេសាទដើម្បីឱ្យទទួលបានទិន្នផលខ្ពស់។

**៧. បំរាម**

ភាពជាម្ចាស់កម្មសិទ្ធនៅលើផ្ទៃទឹកដៃសមុទ្រជាបញ្ហាសំខាន់ដែលត្រូវប្រឈម។ អ្នកនេសាទភាគច្រើនមិនមានភាពជាម្ចាស់កម្មសិទ្ធលើកន្លែងដែលពួកគេចិញ្ចឹមគ្រំចំពុះទាពណ៌បៃតងឡើយ។ ការអនុវត្តនាពេលបច្ចុប្បន្ន គឺអាស្រ័យលើការយោគយល់រវាងអ្នកភូមិ និងអាជ្ញាធរប៉ុណ្ណោះ។ ការកើនឡើងចំនួនប្រជាជន និងការអភិវឌ្ឍនៅក្នុងតំបន់ គឺទំនងនឹងបង្កឱ្យមានការកើនឡើងនូវការប្រកួតប្រជែងកាន់កាប់តំបន់ដៃសមុទ្រ។ ដូចនេះ អាជ្ញាធរក្នុងសហគមន៍ និងខេត្តត្រូវធ្វើការជាមួយសហគមន៍ដើម្បីដោះស្រាយបញ្ហាប្រឈមនេះ។

**៨. បរិមាណនៃការចំណាយថវិកា**

* តិចជាង ១០០ ដុល្លារសហរដ្ឋអាមេរិក ចាប់ពី១០១ ដល់១.០០០ ដុល្លារសហរដ្ឋអាមេរិក √
* ចាប់ពី១០០១ ដល់១០.០០០ ដុល្លារសហរដ្ឋអាមេរិក ច្រើនជាង ១០.០០០ ដុល្លារសហរដ្ឋអាមេរិក

 **៩. គំនិតសម្រាប់ការពង្រីកបន្ថែម**

អ្នកចិញ្ចឹមគ្រំចំពុះទាពណ៌បៃតងនៅពាមក្រសោប ត្រូវការការគាំទ្រពីអ្នកជំនាញនិងអាជ្ញាធរដើម្បីជួយពួកគេក្នុងការកំណត់ផលប៉ះពាល់ពីការប្រែប្រួលអាកាសធាតុនាពេលបច្ចុប្បន្ន និងអនាគតនៅក្នុងវិស័យវារីវប្បកម្ម។ ពួកគេអាចធ្វើការជាមួយគ្នាដើម្បីដាក់ចេញនូវយុទ្ធសាស្ត្រថ្មីដើម្បីកាត់បន្ថយការប្រែប្រួលអាកាសធាតុ និងបង្កើនភាពធន់របស់គ្រំចំពុះទាពណ៌បៃតង។

 **១០. ប្រភព**

ការពិភាក្សាជាមួយសហគមន៍ពាមក្រសោបក្នុងខេត្តកោះកុង។